ผลสำรวจชี้ คณะผู้เลือกตั้งหนุน “โจ ไบเดน” คว้าเก้าอี้ปธน.สหรัฐฯ 70% ฟากปชช.สูงลิ่ว 84%
ผลสำรวจชี้ คณะผู้เลือกตั้งหนุน "โจ ไบเดน" คว้าเก้าอี้ปธน.สหรัฐฯ 70% ฟากปชช.สูงลิ่ว 84%
8 ก.ย. 2563

ผลสำรวจล่าสุดของ FiveThirtyEight (เว็บไซต์ที่มุ่งเน้นไปที่การวิเคราะห์แบบสำรวจความคิดเห็น) บ่งชี้ว่า นายโจ ไบเดน ผู้ชิงตำแหน่งประธานาธิบดีสหรัฐอเมริกา จากพรรคเดโมแครต มีโอกาสสูงถึง 71.1% ที่จะคว้าชัยชนะจากการลงคะแนนของคณะผู้เลือกตั้ง (Electoral College) โดยคาดว่านายไบเดนจะชนะด้วยคะแนน 334 เสียง จากทั้งหมด 538 เสียง
ขณะเดียวกัน โพลดังกล่าวคาดว่า ประธานาธิบดีโดนัลด์ ทรัมป์ มีโอกาสเพียง 28.4% ที่จะได้รับชัยชนะจากคะแนนของคณะผู้เลือกตั้ง
ทั้งนี้ ผลสำรวจล่าสุดซึ่งจัดทำขึ้นในวันจันทร์ที่ 7 ก.ย.ยังระบุด้วยว่า ปธน.ทรัมป์มีโอกาสเพียง 15.9% ที่จะชนะคะแนนสนับสนุนจากประชาชน (popular vote) ขณะที่นายไบเดนมีโอกาสสูงถึง 84.1%
นอกจากนี้ ผลสำรวจยังบ่งชี้ว่า ปธน.ทรัมป์มีคะแนนนิยมเฉลี่ยทั่วประเทศอยู่ที่ 42.9% ซึ่งไม่เปลี่ยนแปลงจากวันที่ 6 ก.ย. ขณะที่นายไบเดนมีคะแนนนิยมเฉลี่ย 50.6% เพิ่มขึ้นจากระดับ 50.5% ในวันที่ 6 ก.ย.